Toten tingrett

Toten tingrett var en førsteinstansdomstol i Gjøvik under Eidsivating lagdømme og omfattet kommunene Gjøvik, Vestre og Østre Toten.  Fra 1. januar 2009 ble Toten tingrett og Hadeland og Land tingrett slått sammen og byttet navn til Gjøvik tingrett. 

Toten tingrett het før den siste domstolsreformen Toten sorenskriveri, navnet ble endret ved kongelig resolusjon av 15.01.1926. Dette var ei forenkling av Toten, Vardal og Biri sorenskriveri, som var det opprinnelige navnet. Som det navnet tilsier, omfatta sorenskriveriet de tre gamle prestegjelda Toten, Vardal og Biri, som altså tilsvarer de tre nåværende kommunene Gjøvik, Østre og Vestre Toten. Sorenskriveriet har siden 1696 vært en svært stabil administrativ enhet, med bare små grensejusteringer. Dette står i kontrast til Toten fogderi, som opplevde mange geografiske omskiftninger. Blant de få grensejusteringene var overføringa av gardene Hol og Skomakarbekken i Feiring til Eidsvoll sorenskriveri i 1844/45.

De første sorenskriverne bodde på sine egne garder, men i 1813 ble Enge og deler av Underslaus ved det seinere tettstedet Kapp lagt ut til sorenskrivergard. Men sannsynligvis var det først sorenskriver Erichsen (1853–1859) som bodde på eiendommen. Over en periode på 120 år var dette skrivergard, med flere kjente personligheter som sorenskrivere. Blant annet bodde Johan Castberg der i sin tid som Toten-skriver (1906–1924). 

Bystyret i Gjøvik gjorde flere forsøk på å få flytta sorenskriverkontoret til byen, blant annet i 1906, men først i 1972 lyktes de. Da fikk sorenskriveriet nye lokaler på Gjøvik, i den nyoppførte rutebilstasjonen i Strandgata 13. Disse lokalene ligger ca. 300 meter sør for det nye tinghuset som er bygget i forbindelse med sammenslåingen.

Sorenskrivere 
 Hans Amundsen
 Nils Jørgensen
 Jacob Lauritzen
 Nils Sommer
 Jens Iversen
 Harmann Hanssen
 Anders Karlsen 
 Jacob Hansen - ca 1643 - 1657.
 Peder Andersen - utnevnt 08.06.1657 - 1673.
 Michael von Schønberg - sorenskriveri 1673 - 1696.
 Niels Nilsen Hedemarch - utnevnt 17.10.1696, virket som sorenskriver frem til 1702.
 Christian Hanssen Sommerfeldt - fikk bevilling 12.06.1702, som sorenskriver over Toten, Vardal og Biri. han avsto embetet til sin sønn 14.04.1741.
 David Christian Sommerfeldt - soreskriver 1741 - 1773
 Johan Jacob Milche - sorenskriver 1773 - 1787
 Ole Hannibal Sommerfeldt - nevnes som konstituert sorenskriver i 1773
 Friderich Sommerfeldt - sorenskriveri 1787 - 1801
 Anders Gjerts - nevnes som konstituert sorenskriver 1801
 Johan Ernst Mejdell - nevnes som konstituert sorenskriver 1802
 Johan Severin Hiort 1802 - 1817
 Lauritz Weidemann 1815 - 1817
 Jens Christian Meinich nevnes 1815 - 1817 som konstituert sorenskriver
 Christopher Christian Weidemann 1817 - 1853
 David Christian Sommerfeldt - nevnes 1824 som konstituert sorenskriver
 Fridrick Chr. Krog - konstituert sorenskriver i 1838 og 1846 - 1847
 Hans Sverre Sommerfeldt konstituert 1847 - 1853
 Jacob Brager - nevnes 1857 som konstituert sorenskriver
 John Collett Posthumus Elieson - sorenskriver 1859 - 1876
 Johan Christian Ræder Scheel - sorenskriveri 1877 - 1898
 Peter Theodor Stoud Platou - 1898 - 1906
 Johan Castberg - 1906 - 1926
 Ludvig Christian Amandus Bade - nevnes som konstituert sorenskriver 1913 - 1914
 Kahrs Budde - konstituert sorenskriver 1916
 Olav Hohle - fungerte som sorenskriver 1911 - 1926
 Thorvald Backe - sorenskriveri 1926 - 1948
 Mentz Darre Lødrup - sorenskriver 1948 - 1968
 Kristian Helme - sorenskriver 1968 - 1977
 Nils B. Hohle - sorenskriver 1977 - 1971
 Kåre Gåsvatn - 1981 -

Kilder og litteratur 

Gjørvad, O. (red.): Totens bygdebok II, Oslo 1953, s. 157 og 347-361.  
Mollgard, Reidar: På fedres gamle veier. Gjøvik bys historie gjennom 100 år, s. 261. 
 Statsarkivet i Hamar: Arkivkatalog for Toten sorenskriveri

Eksterne lenker 
Katalog over arkivet etter Toten tingrett ved Statsarkivet i Hamar

Gjøviks historie
Østre Totens historie
Vestre Totens historie
Myndigheter i Oppland
Tidligere norske domstoler
Sorenskriverier i Norge